A Törvényszék (negyedik tanács) 2013. szeptember 16‑i ítélete –
Keramag Keramische Werke és társai kontra Bizottság
(T‑379/10. és T‑381/10. sz. egyesített ügyek)
„Verseny – Kartellek – A fürdőszobai szerelvények és felszerelések belga, német, francia, olasz, holland és osztrák piaca – Az EUMSZ 101. cikknek és az EGT‑Megállapodás 53. cikkének megsértését megállapító határozat – Az áremelések összehangolása és érzékeny kereskedelmi információk cseréje – A jogsértés időtartama – Védelemhez való jog – Iratbetekintés – A jogsértő magatartás betudhatósága”
1.                     Verseny – Bírságok – Összeg – Meghatározás – A Bizottság mérlegelési jogköre – Bírósági felülvizsgálat – A közösségi bíróság korlátlan felülvizsgálati jogköre – Terjedelem – A bírságkiszabási iránymutatás figyelembevétele – Korlátok – Az általános jogelvek tiszteletben tartása (EUMSZ 261. és EUMSZ 263. cikk; 1/2003 tanácsi rendelet, 31. cikk; 2006/C 210/02 bizottsági közlemény) (vö. 34., 331., 332., 339., 340., 345. pont)
2.                     Bírósági eljárás – Bizonyítási eszközök – A Törvényszék mérlegelési jogköre (A Törvényszék eljárási szabályzata, 65. és 66. cikk) (vö. 40. pont)
3.                     Bírósági eljárás – Keresetlevél – Alaki követelmények – A felhozott jogalapok rövid ismertetése – Hiány – Elfogadhatatlanság (A Bíróság alapokmánya, 21. cikk, első bekezdés; a Törvényszék eljárási szabályzata, 44. cikk, 1. §, c) pont) (vö. 41., 286., 287. pont)
4.                     Megsemmisítés iránti kereset – Elfogadhatósági feltételek – Az eljáráshoz fűződő érdek – A bíróság által hivatalból történő vizsgálat (EUMSZ 263. cikk; a Törvényszék eljárási szabályzata, 113. cikk) (vö. 44. pont)
5.                     Kartellek – Összehangolt magatartás – Fogalom – Azon kötelezettséggel összeegyeztethetetlen egyeztetés és együttműködés, hogy minden vállalkozásnak önállóan kell meghatároznia piaci magatartását – Versenytársak közötti információcsere – Versenykorlátozó cél vagy hatás – Vélelem – Feltételek (EUMSZ 101. cikk, (1) bekezdés) (vö. 51–59., 91., 92., 135., 150., 221., 282. pont)
6.                     Kartellek – Tilalom – Jogsértések – Egységes jogsértést megvalósító megállapodások és összehangolt magatartások – A felelősség betudása valamely vállalkozásnak az egységesnek minősülő jogsértésben való részvétele okán – Feltételek – Nyilvános elhatárolódás nélküli, illetve az illetékes hatóságoknak való bejelentés nélküli hallgatólagos jóváhagyásnak a vállalkozás felelősségének megállapításához elégséges volta (EUMSZ 101. cikk, (1) bekezdés) (vö. 70–73., 77., 82., 136. pont)
7.                     Verseny – Közigazgatási eljárás – Jogsértést megállapító bizottsági határozat – Bírósági felülvizsgálat – Korlátok (EUMSZ 101. cikk, (1) bekezdés és EUMSZ 263. cikk) (vö. 95–97. pont)
8.                     Verseny – Közigazgatási eljárás – Jogsértést megállapító bizottsági határozat – Bizonyítási mód – Valószínűsítő körülmények csoportjának igénybevétele – Az egyenként vizsgált valószínűsítő körülmények bizonyító erejének megkövetelt szintje – A Bizottság hivatkozása más eljárás alá vont vállalkozások nyilatkozatára – Bizonyító erő (EUMSZ 101. cikk, (1) bekezdés; 1/2003 tanácsi rendelet__ 2. cikk,) (vö. 99–108. pont)
9.                     Verseny – Közigazgatási eljárás – A védelemhez való jog tiszteletben tartása – Iratbetekintés – Terjedelem (EUMSZ 101. cikk, (1) bekezdés; 1/2003 tanácsi rendelet__ 27. cikk, (2) bekezdés) (vö. 116., 161., 261–266. pont)
10.                     Bírósági eljárás – Új jogalapoknak az eljárás folyamán történő előterjesztése – Első alkalommal a válaszadási szakaszban felhozott jogalap – Elfogadhatatlanság (A Törvényszék eljárási szabályzata, 48. cikk, 2. §) (vö. 205. pont)
11.                     Verseny – Közigazgatási eljárás – A Bizottság hatásköre – Megszűnt jogsértés megállapítása – A megállapításhoz fűződő jogos érdek – Relevancia a kartell mint egész működésének megértéséhez (EUMSZ 101. cikk, (1) bekezdés; 1/2003 tanácsi rendelet, 7. cikk, (1) bekezdés) (vö. 249–253. pont)
12.                     Verseny – Közigazgatási eljárás – Kifogásközlés – Szükséges tartalom – A védelemhez való jog tiszteletben tartása – Azon felek, akikkel szemben bírság szabható ki, valamint az eljárás alá vonásuk érdekében meghatározott minőségük egyértelmű feltüntetése (1/2003 tanácsi rendelet__ 27. cikk, (1) bekezdés) (vö. 267., 268., 301. pont)
13.                     Verseny – Uniós szabályok – Jogsértések – Betudhatóság – Anyavállalat és leányvállalatok – Gazdasági egység – Értékelési szempontok – A leányvállalataiban 100%‑os részesedéssel rendelkező anyavállalat által e leányvállalatokra gyakorolt meghatározó befolyás vélelme – A leányvállalata felett hatékony irányítási jogkört gyakorló anyavállalat azon kötelezettsége, hogy ezt a vélelmet megdöntse (EUMSZ 101. cikk, (1) bekezdés és EUMSZ 102. cikk) (vö. 298–300., 302–304., 310–312., 316., 320. pont)
14.                     Verseny – Bírságok – Összeg – Meghatározás – Szempontok – A jogsértés súlya – Enyhítő körülmények – A kartellben kötött megállapodás szerintitől eltérő magatartás – Csekély részvétel – Feltételek (EUMSZ 101. cikk, (1) bekezdés; 1/2003 tanácsi rendelet, 23. cikk, (2) és (3) bekezdés; 2006/C 210/02 bizottsági közlemény, 29. pont) (vö. 352. pont)
15.                     Verseny – Bírságok – Összeg – Meghatározás – A bizottsági iránymutatásokban meghatározott számítási módszer – A bírság alapösszegének kiszámítása – A jogsértés mint egész jellemzőinek figyelembevétele (EUMSZ 101. cikk, (1) bekezdés; 1/2003 tanácsi rendelet, 23. cikk, (2) és (3) bekezdés; 2006/C 210/02 bizottsági közlemény, 13. és 21–23. pont) (vö. 357., 361. pont)
Tárgy
Elsődlegesen az EUMSZ 101. cikk és az EGT‑Megállapodás 53. cikke alkalmazására vonatkozó eljárásban (COMP/39092 – „fürdőszobai szerelvények és felszerelések”‑ügy) 2010. június 23‑án hozott C(2010) 4185 végleges bizottsági határozat részleges megsemmisítése iránti kérelem, és másodlagosan az e határozatban a felperesekkel szemben kiszabott bírság összegének csökkentése iránti kérelem.
Rendelkező rész
1)
A Törvényszék az EUMSZ 101. cikk és az EGT‑Megállapodás 53. cikke alkalmazására vonatkozó eljárásban (COMP/39092 – „fürdőszobai szerelvények és felszerelések”‑ügy) 2010. június 23‑án hozott C(2010) 4185 végleges bizottsági határozat 1. cikke (1) bekezdésének 6. pontját megsemmisíti annyiban, amennyiben az Európai Bizottság megállapítja, hogy egyrészről az Allia SAS és a Produits Céramique de Touraine SA a francia piacon a 2004. február 25. és 2004. november 9. közötti időszakban kartellre vonatkozó jogsértésben vett részt, másrészről pedig, hogy a Pozzi Ginori SpA az olasz piacon az 1996. május 14. és 2001. március 9. közötti időszakon kívüli időszakban kartellre vonatkozó jogsértésben vett részt.
2)
A Törvényszék a C(2010) 4185 végleges határozat 2. cikkének (7) bekezdését megsemmisíti annyiban, amennyiben a Keramag Keramische Werke AG‑val, a Koralle Sanitärprodukte GmbH‑val, a Koninklijke Sphinx BV‑vel, a Pozzi Ginorival és a Sanitec Europe Oyjal szemben kiszabott bírság teljes összege az 50 580 701 eurót meghaladja.
3)
A Törvényszék a keresetet ezt meghaladó részében elutasítja.
4)
A Keramag Keramische Werke, a Koralle Sanitärprodukte, a Koninklijke Sphinx, az Allia, a Produits Céramique de Touraine, a Pozzi Ginori és a Sanitec Europe maguk viselik saját költségeik háromnegyedét.
5)
A Bizottság viseli a Keramag Keramische Werke, a Koralle Sanitärprodukte, a Koninklijke Sphinx, az Allia, a Produits Céramique de Touraine, a Pozzi Ginori és a Sanitec Europe részéről felmerült költségek egynegyedét, valamint saját költségeit.